चेन्नई,05/सितम्बर/2018/ITNN>>> तमिलनाडु के स्वास्थ्य मंत्री और पुलिस महानिदेशक के आवासों समेत राज्य में करीब 40 स्थानों पर सीबीआई ने गुटखा घोटाला के संबंध में बुधवार को छापेमारी की। अधिकारियों ने बताया कि पूरे राज्य में तलाशियां जारी हैं। लेकिन अधिकारी ने इस बात की पुष्टि नहीं की गई कि किन स्थानों पर छापेमारी हुई है। उनका कहना है कि इससे अभियान प्रभावित हो सकता है। अधिकारियों ने बताया कि स्वास्थ्य मंत्री सी विजयभास्कर और डीजीपी टीके राजेंद्रन के आवासों के साथ ही एक पूर्व वरिष्ठ पुलिस अधिकारी तथा अन्य के घरों पर तलाशी ली जा रही है।